**VAIKŲ DIENOS STOVYKLOS SUTARTIS**

2025 m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_ d.

**MB „Draugystės sodas“**  įm. k. XXXXXXXXXX, adresas Jurgiškių g. 28, Alytus, atstovaujama direktorės Jolantos Leonavičienės, veikiančio pagal įmonės įstatus (toliau – **Stovyklos organizatorius**) ir **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Tėvų/ globėjų vardas ir pavardė)

(toliau - **Klientas**, atstovaujantis vaiko (-ų) interesus), sudaro šią Vaikų dienos stovyklos sutartį (toliau - **Sutartis**).

**I. SUTARTIES OBJEKTAS**

1.1. Stovyklos organizatorius įsipareigoja Kliento vaikui/vaikams:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, asmens kodas)

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, asmens kodas)

(toliau – **Stovyklautojas**), organizuoti mokamą vaikų dienos stovyklą (toliau – **Stovykla**), o Klientas įsipareigoja apmokėti už Stovykloje suteiktas paslaugas Sutartyje nurodytomis sąlygomis ir terminais ir vykdyti kitus Sutartimi prisiimtus įsipareigojimus.

1.2. **Stovyklos vieta**: Jurgiškių g. 28, Alytus

1.3. **Stovyklos laikas**: nuo 2025-02-17 iki 2025-02-21 .

**II. SUTARTIES KAINA IR APMOKĖJIMO TVARKA**

2.1. Stovyklos kaina yra 150,00 eur, kurią Klientas įsipareigoja sumokėti, pervesdamas pinigus į nurodytą Stovyklos organizatoriaus banko sąskaitą pagal pateiktą sąskaitą faktūrą iki joje nurodytos apmokėjimo datos.

**III. SUTARTIES ŠALIŲ ĮSIPAREIGOJIMAI**

3.1. Stovyklos organizatorius įsipareigoja:

3.1.1. Įgyvendinti Stovyklos programą – dienotvarkę (Priedas Nr. 1).

3.1.2. Supažindinti Stovyklautoją su Stovyklos taisyklėmis (Priedas Nr. 2).

3.1.3. Užtikrinti kokybišką paslaugų teikimą.

3.1.4. Ugdyti vaikų savarankiškumo, sveikos gyvensenos, sportiškumo, socialinius įgūdžius.

3.1.5. Sudaryti vaikams bendravimo ir saviraiškos galimybes.

3.1.6. Užtikrinti vaikų priežiūrą, saugą, sveikatą ir žalingų įpročių prevenciją.

3.1.7. Informuoti Stovyklautojo tėvus/globėjus šiam susirgus ar įvykus nelaimingam atsitikimui.

3.1.8. Užtikrinant Stovyklautojo saugumą ir Stovyklos taisyklių laikymąsi, Stovyklos organizatorius turi teisę patikrinti Stovyklautojo atsivežtus daiktus ir, esant būtinumui, juos laikinai iš jo paimti. Išvykstant iš Stovyklos, daiktai grąžinami Stovyklautojui ar jo atstovui.

**3.2. Klientas įsipareigoja:**

3.2.1. Sutartyje nustatyta tvarka atsiskaityti už Stovyklos organizatoriaus teikiamas stovyklos paslaugas.

3.2.2. Susipažinti ir supažindinti vaiką (Stovyklautoją) su Stovyklos taisyklėmis.

3.2.3. Užtikrinti, kad į stovyklą atvežamas vaikas yra sveikas ir neturi jokių sveikatos sutrikimų, problemų, kurios gali turėti įtakos žalos vaiko sveikatai atsiradimui ir trukdytų įvykdyti Stovyklos programą.

3.2.4. Nurodyti sveikatos problemas (pvz. alergijas, kt.), vartojamus vaistus ar nestandartinį vaiko elgesį, įpročius ar kita:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.2.5. Užtikrinti, kad Stovyklautojas į stovyklą iš namų neatsivežtų aštrių daiktų, cheminių medžiagų, rūkalų ir kitokių kvaišalų (alkoholio, narkotinių, psichotropinių medžiagų), energetinių gėrimų ir pan.

3.2.6 Leisti Stovyklos organizatoriui, esant būtinumui, patikrinti vaiko asmeninius daiktus.

3.2.7. Leisti vaiką filmuoti ir/ar fotografuoti Stovyklos metu, viešinti jo atvaizdą socialiniuose tinkluose ir kituose šaltiniuose, kur reklamuojama Stovyklos organizatoriaus veikla. Tuo atveju, jeigu Klientas nesutinka su vaiko fotografavimu ir atvaizdo naudojimu, pranešti Stovyklos organizatoriui raštiškai.

3.2.8. Perspėti stovyklos vadovą, pasiimant vaiką iš Stovyklos laikinai ar anksčiau išvykstant iš stovyklos. Jeigu vaiką pasiima giminės arba kiti asmenys, Klientas turi pateikti raštišką sutikimą, kuriame nurodyta pasiimančio asmens vardas, pavardė ir telefono numeris.

**IV. ŠALIŲ ATSAKOMYBĖ**

4.1. Klientas įsipareigoja atlyginti nuostolius Stovyklos organizatoriui ar kitiems Stovyklautojams, jei vaikas Stovyklos metu savo kaltais veiksmais padaro žalos Stovyklos organizatoriui, kitiems Stovyklautojams ar stovyklos metu naudojamam turtui.

4.2. Klientui nepateikus tikslios ir išsamios informacijos apie vaiko sveikatos sutrikimus, nestandartinio elgesio ypatumus, vartojamus vaistus ir kita, nelaimės atvejais atsakomybė tenka tėvams.

4.3. Stovyklos organizatorius nėra atsakingas už vaiko sveikatos sutrikimus, nelaimingų atsitikimų metu kilusią bet kokią žalą, išskyrus, jeigu tokia žala kilo dėl Stovyklos organizatoriaus kaltės. Paslaugos teikėjas rekomenduoja vaiko tėvams/rūpintojams apdrausti vaiko sveikatą nuo nelaimingų atsitikimų rizikos.

4.4. Stovyklos organizatorius neatsako už paliktus ar/ir pamestus stovyklos metu Stovyklautojo daiktus ir neatlygina dėl to patirtų nuostolių. Stovyklos organizatorius rekomenduoja Stovyklautojui neturėti su savimi brangių daiktų, mobiliųjų telefonų, kompiuterių ir kitos technikos.

**V. SUTARTIES GALIOJIMAS IR NUTRAUKIMAS**

5.1. Sutartis įsigalioja nuo jos pasirašymo dienos ir galioja iki Stovyklos termino (laiko) pabaigos.

5.2. Stovyklos organizatorius turi teisę vienašališkai nutraukti sutartį anksčiau Sutartyje nurodyto termino ir reikalauti Kliento pasiimti vaiką iš stovyklos, jeigu Stovyklautojas nesilaikys Stovyklos taisyklėse nurodytų reikalavimų:

5.2.1. Dėl blogo elgesio kitų Stovyklautojų atžvilgiu (terorizavimo, muštynių ir kitų veiksmų, keliančių pavojų kitų vaikų sveikatai ir gyvybei, vagystės ir kt.);

5.2.2. Dėl teritorijos palikimo be stovyklos vadovų leidimo bei priežiūros;

5.2.3. Stovyklos turto, inventoriaus piktybinio gadinimo.

5.3. Nutraukus Sutartį 5.2. punkte nurodytais atvejais, mokestis už Stovykloje neišbūtą laiką nėra grąžinamas.

5.4. Klientas turi teisę nutraukti sutartį anksčiau Sutartyje nurodyto termino, pateikdamas Stovyklos organizatoriui motyvuotą prašymą. Nutraukus Sutartį Kliento (vaiko) prašymu dėl kitų priežasčių, kurios nenurodytos Sutarties 5.2 punkte, likusi Stovyklos kaina už nepanaudotas dienas grąžinama Klientui.

**VII. ŠALIŲ PARAŠAI**

**Stovyklos organizatorius Klientas**

MB „Draugystės sodas“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

Direktorė Jolanta Leonavičienė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel. +370 648 18566 (gyvenamosios vietos adresas)

El. paštas drausodas@gmail.com \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (telefono numeris, el. paštas)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)